el el el el el id el el el el el el el el el el en el el el el el el el el el el el el el el el el el el el el en el el en el el en el el en el el el
Ο Γιάννης Μπουρνούς από το Οικουμενικό Πατριαρχείο Κωνσταντινούπολης: Ανάγκη για ειρήνη, σταθερότητα και σεβασμό του διεθνούς δικαίου - Εφημερίδα Πολιτικά
Στο Οικουμενικό Πατριαρχείο της Κωνσταντινούπολης βρέθηκε για τον εορτασμό των Θεοφανείων, ως εκπρόσωπος της Βουλής των Ελλήνων, ο Βουλευτής Ν.Λέσβου και Αναπληρωτής Τομεάρχης Εξωτερικών του ΣΥΡΙΖΑ-Προοδευτική Συμμαχία, Γιάννης Μπουρνούς.
Ο Γιάννης Μπουρνούς παρακολούθησε τον όρθρο, τον αγιασμό των υδάτων και τη θεία λειτουργία προεξάρχοντος του Οικουμενικού Πατριάρχη Βαρθολομαίου. Στη συνέχεια, συμμετείχε στην πομπή του Οικουμενικού Πατριάρχη προς την προκυμαία του Φαναρίου, όπου παρακολούθησε την τελετή κατάδυσης του σταυρού στον Κεράτιο Κόλπο.
Μετά το τέλος της τελετής, ο Γιάννης Μπουρνούς είχε την ευκαιρία να συνομιλήσει και να ανταλλάξει δώρα με τον Οικουμενικό Πατριάρχη Βαρθολομαίο, στον οποίο προσέφερε χαρακτηριστικά γαστρονομικά προϊόντα της Λέσβου. Είχε επίσης συνομιλίες με την Γενική Πρόξενο της Ελλάδας στην Κωνσταντινούπολη, κ. Γεωργία Σουλτανοπούλου, τον Πρέσβη της Ελλάδας στο Ηνωμένο Βασίλειο, κ. Γιάννη Ραπτάκη, καθώς και με παριστάμενους εκπροσώπους ξένων πρεσβειών.
Με αφορμή την παρουσία του στο Οικουμενικό Πατριαρχείο, ο Γιάννης Μπουρνούς έκανε την παρακάτω δήλωση:
«Με μεγάλη χαρά και ιδιαίτερη τιμή εκπροσώπησα σήμερα τη Βουλή των Ελλήνων στον εορτασμό των Θεοφανείων στο Οικουμενικό Πατριαρχείο. Η συνομιλία με τον Οικουμενικό Πατριάρχη Βαρθολομαίο είναι πάντα μια ξεχωριστή εμπειρία, που πλουτίζει τη σκέψη. Τον ευχαριστώ θερμά για τις ευχές του και τη φιλοξενία του.
Με την ευκαιρία αυτής της επίσκεψης, θα ήθελα από εδώ, από την Κωνσταντινούπολη, να στείλω μήνυμα διαφύλαξης της ειρήνης και της σταθερότητας στην περιοχή μας. Της ειρήνης και της σταθερότητας που θα βασίζεται στο σεβασμό του διεθνούς δικαίου και τον ουσιαστικό διάλογο και θα θέσει τέρμα σε αναθεωρητικές βλέψεις, αμφισβητήσεις και απειλές.